**โครงการ : การส่งเสริมให้ประชาชนมีความรู้ความเข้าใจในการจัดระเบียบเมือง**

**ของกรุงเทพมหานคร**

**หน่วยงานที่รับผิดชอบ : กองตรวจและปฏิบัติการพื้นที่ 1 สำนักเทศกิจ**

**ปีงบประมาณ : พ.ศ. 2561**

**1. หลักการและเหตุผล**

กรุงเทพมหานครเป็นที่ตั้งเมืองหลวงของประเทศไทย เป็นศูนย์รวมความเจริญทุกด้านไม่ว่าด้านเศรษฐกิจ การค้า การเงินการลงทุน การเมือง การปกครอง และเป็นศูนย์กลางการพัฒนาทำให้กรุงเทพมหานครเป็นเมืองที่เจริญเติบโตอย่างรวดเร็ว จึงต้องเผชิญปัญหาในด้านต่าง ๆ ควบคู่ไปกับการพัฒนาและความเจริญ

ก้าวหน้าของประเทศ อาทิ ปัญหาผู้ค้าหาบเร่ - แผงลอย แหล่งที่อยู่อาศัยเสื่อมโทรม การแพร่ระบาดของยาเสพติด การจราจรติดขัด อาชญากรรม แรงงานต่างด้าว และความไม่ปลอดภัยในชีวิตและทรัพย์สินของประชาชนส่งผล

ให้เกิดความไม่เป็นระเบียบเรียบร้อยของบ้านเมือง ซึ่งการดูแลให้เกิดความเป็นระเบียบเรียบร้อยของบ้านเมืองโดยเฉพาะความเป็นระเบียบเรียบร้อยของทางเท้าจำเป็นต้องได้รับความร่วมจากประชาชนจึงจะสามารถประสบผลสำเร็จได้ แต่การปฏิบัติหน้าที่ของเจ้าหน้าที่เทศกิจในการดูแลความเป็นระเบียบเรียบร้อยของบ้านเมืองในบางครั้งต้องเผชิญกับความขัดแย้งและความไม่เข้าใจของประชาชน

สำนักเทศกิจในฐานะเป็นหน่วยงานหลักของกรุงเทพมหานครที่มีหน้าที่รับผิดชอบงานด้านการรักษาความปลอดภัยในชีวิตและทรัพย์สินของประชาชน และดูแลตรวจตราให้เกิดความเป็นระเบียบร้อย และเป็นกำลังหลักสำคัญในการดูแลงานด้านความมั่นคงเพื่อให้ประชาชนที่อาศัยอยู่ในกรุงเทพมหานครมีความปลอดภัย

ในชีวิตและทรัพย์สิน จึงต้องสร้างความเข้าใจให้กับประชาชนในกรุงเทพมหานครด้วยการเผยแพร่ประชาสัมพันธ์ให้ประชาชนได้รับทราบข้อมูลข่าวสารการดำเนินงานของกรุงเทพมหานครทั้งหลาย ซึ่งจะช่วยให้เกิดผลดีต่อการบริหารจัดการงานของกรุงเทพมหานคร โดยเฉพาะในช่วงเวลานี้ที่ต้องมีการจัดระเบียบเมืองตามนโยบายของผู้บริหารกรุงเทพมหานคร จึงจัดทำโครงการส่งเสริมให้ประชาชนมีความรู้ความเข้าใจในการจัดระเบียบเมืองของกรุงเทพมหานครขึ้น

**2. วัตถุประสงค์**

1. เพื่อให้ประชาชนได้รับทราบข้อมูลข่าวสาร ข้อเท็จจริง กฎ ระเบียบต่าง ๆ และสร้างความเข้าใจแก่ประชาชนในการดำเนินการจัดระเบียบเมืองและการบริหารจัดการด้านอื่น ๆ ของกรุงเทพมหานครได้อย่างครอบคลุมและทั่วถึง

2. เพื่อสนับสนุนการปฏิบัติงานของหน่วยงานกรุงเทพมหานคร หน่วยงานภาครัฐและเอกชน

ในการจัดกิจกรรมสำคัญในหลายด้าน อาทิเช่น งานพระราชพิธี รัฐพิธี งานเทศกาลต่าง ๆ เป็นต้น

3. เพื่อประชาสัมพันธ์งานด้านการท่องเที่ยวตามโครงการเทศกิจห่วงใยใส่ใจนักท่องเที่ยว (Seg way)

**3. เป้าหมาย**

1. จัดเจ้าหน้าที่เทศกิจและนำรถประชาสัมพันธ์เคลื่อนที่ประสิทธิภาพสูงออกปฏิบัติภารกิจเผยแพร่ประชาสัมพันธ์สร้างความเข้าใจให้กับผู้ค้า ประชาชนและผู้มีส่วนได้เสียที่อยู่ในบริเวณจุดหรือพื้นที่

การยกเลิกผู้ค้าหาบเร่ - แผงลอย และจัดระเบียบปรับภูมิทัศน์ในพื้นที่ตามที่กำหนดในแผนการจัดระเบียบผู้ค้าหาบเร่ - แผงลอย เพื่อคืนทางเท้าให้แก่ประชาชนในกรุงเทพมหานคร

2. จัดเจ้าหน้าที่ดำเนินกิจกรรมสำคัญต่าง ๆ ตามที่หน่วยงานอื่นของกรุงเทพมหานครและหน่วยงานภาครัฐ หรือภาคเอกชนที่ร้องขอรับการสนับสนุน

/4. ลักษณะโครงการ...

- 2 -

**4. ลักษณะโครงการ**

เป็นโครงการที่มีความสอดคล้องกับแผนปฏิบัติราชการกรุงเทพมหานครประจำปี พ.ศ. 2561 ด้านที่ 2 มหานครสีเขียว สะดวกสบาย มิติที่ 2.1 ภูมิทัศน์สวยงาม เป้าหมายที่ 2.1.1 กรุงเทพมหานครจัดระเบียบเมือง ปรับปรุงทัศนียภาพของเมืองให้แลดูสะอาด ไม่มีสายไฟฟ้า สายโทรศัพท์รกรุงรัง เป้าประสงค์ที่ 2.1.1.1 ตลาดหรือแผงค้าขายที่กีดขวางทางเท้า กีดขวางการจราจร และบดบังทัศนียภาพได้รับการจัดระเบียบได้ครบทุกกลุ่มเขต

มาตรการที่ 6 ควบคุมความเป็นระเบียบเรียบร้อยในที่สาธารณะ

**5. ตัวชี้วัดมาตรการ**

ตัวชี้วัด

ร้อยละ 80 ของประชาชนมีความรู้ความเข้าใจในเรื่องการจัดระเบียบเมืองของกรุงเทพมหานคร

คำนิยาม

1. ความรู้ความเข้าใจในเรื่องการจัดระเบียบเมืองของกรุงเทพมหานคร หมายถึง การจัดกิจกรรมเผยแพร่ประชาสัมพันธ์เสริมสร้างความรู้ให้แก่ประชาชน ดังนี้

1.1 สำนักเทศกิจจัดเจ้าหน้าที่เผยแพร่ประชาสัมพันธ์ด้านการจัดระเบียบเมืองและการท่องเที่ยวให้กับประชาชนด้วยรถประชาสัมพันธ์ในเขตพื้นที่ โดยมีกลุ่มเป้าหมาย จำนวน 200 คน

1.2 การประชาสัมพันธ์ข้อมูลและความรู้เกี่ยวกับการจัดระเบียบเมืองในกลุ่มเด็กและเยาวชน

ในโรงเรียนสังกัดกรุงเทพหานคร โดยมีกลุ่มเป้าหมาย จำนวน 200 คน

1.3 การประชาสัมพันธ์ข้อมูลและความรู้เกี่ยวกับการจัดระเบียบเมืองผ่านเว็บไซต์และสื่อสังคมออนไลน์ของสำนักเทศกิจ โดยมีกลุ่มเป้าหมาย จำนวน 100 คน

2. ประชาชน หมายถึง ผู้ได้รับข้อมูลจากการประชาสัมพันธ์ด้านการจัดระเบียบเมืองและการท่องเที่ยวในบริเวณที่เจ้าหน้าออกเผยแพร่ประชาสัมพันธ์ ฯ

3. มีความรู้ความเข้าใจในการจัดระเบียบเมือง หมายถึง การทดสอบความรู้ของประชาชนที่

ได้รับข้อมูล

**6. วิธีดำเนินการ**

1. สำรวจพื้นที่เป้าหมายที่จะดำเนินการออกเผยแพร่ประชาสัมพันธ์ โดยให้กองตรวจและ -

ปฏิบัติการพื้นที่ 1, 2 และ 3 สำรวจและประสานสำนักงานเขตร่วมจัดทำข้อมูลรายละเอียดของเป้าหมาย

หรือพื้นที่ดำเนินการในเขตพื้นที่รับผิดชอบ

2. รวบรวมข้อมูลรายละเอียดเป้าหมายหรือพื้นที่ที่จะดำเนินการและจัดทำแผนปฏิบัติการ

ในการออกเผยแพร่ประชาสัมพันธ์ร่วมกับสำนักงานเขต รวมถึงให้การสนับสนุนการดำเนินการในภารกิจของ

สำนักงานเขตที่เข้าร่วมดำเนินการควบคู่กันไป

3. ซักซ้อมแนวทางการดำเนินการให้กับชุดปฏิบัติการ และส่วนราชการที่เกี่ยวข้องได้รับทราบ

เพื่อให้สามารถปฏิบัติหน้าที่ได้ถูกต้องและครบถ้วน ตรงตามวัตถุประสงค์ที่กำหนดอย่างมีประสิทธิผลและประสิทธิภาพ

/4. ดำเนินการ...

- 3 -

4. ดำเนินการตามโครงการ ฯ โดยจัดเจ้าหน้าที่นำรถประชาสัมพันธ์เคลื่อนที่ประสิทธิภาพสูง

พร้อมด้วยรถขับเคลื่อนด้วยระบบไฟฟ้า 2 ล้อ (Seg Way) ออกเผยแพร่ประชาสัมพันธ์ในพื้นที่ หรือเป้าหมาย

ที่กำหนดในแผนการจัดระเบียบผู้ค้าหาบเร่ - แผงลอย เพื่อคืนทางเท้าให้แก่ประชาชน สถานศึกษา สถานที่จัดกิจกรรม และโครงการอื่นของกรุงเทพมหานคร หน่วยงานภาครัฐ และภาคเอกชนที่ขอรับการสนับสนุนโดยให้

มีการเผยแพร่ประชาสัมพันธ์และเสริมสร้างความรู้ความเข้าใจแก่ประชาชนในเรื่องเกี่ยวกับกฎหมาย กฎ ระเบียบต่าง ๆ และการดำเนินการของกรุงเทพมหานครในด้านการจัดระเบียบเมืองโดยเฉพาะตามโครงการจัดระเบียบผู้ค้า

หาบเร่ - แผงลอย เพื่อคืนทางเท้าให้แก่ประชาชนซึ่งจะเป็นการสร้างความเข้าใจอันดีกับประชาชนกรุงเทพมหานครให้รู้จักสิทธิและหน้าที่อันพึงปฏิบัติ รวมทั้งเป็นการสร้างเครือข่ายของกรุงเทพมหานครและส่งเสริมให้ประชาชน

ได้เข้ามามีส่วนร่วมในการดูแลรักษาความเป็นระเบียบเรียบร้อยของบ้านเมือง

5. ประสานการดำเนินการกับโรงเรียนสังกัดกรุงเทพมหานครเพื่อเข้าไปดำเนินกาประชาสัมพันธ์และให้ข้อมูลความรู้เกี่ยวกับการจัดระเบียบเมืองในกลุ่มเด็กและเยาวชนในโรงเรียน

6. ดำเนินการอื่นที่เกี่ยวข้อง

**7. ระยะเวลาดำเนินการ**

ตั้งแต่วันที่ 1 ตุลาคม 2560 ถึงวันที่ 30 กันยายน 2561

**8. งบประมาณ**

ใช้งบประมาณปกติของหน่วยงาน

**9. ปัญหาและอุปสรรค**

เจ้าหน้าที่ผู้ปฏิบัติงานขาดความรู้ความชำนาญในงานที่ต้องปฏิบัติ เนื่องจากเป็นงานด้านมวลชนสัมพันธ์ซึ่งต้องอาศัยเจ้าหน้าที่เทศกิจที่มีคุณลักษณะพิเศษ มีมนุษยสัมพันธ์ที่ดีประชาชนให้การยอมรับและเข้าถึงประชาชนได้ง่าย

**10. ประโยชน์ที่คาดว่าจะได้รับ**

1. ประชาชนมีความรู้ความเข้าใจในการดำเนินงานของกรุงเทพมหานครในด้านการจัดระเบียบเมืองทั้งจะได้ทราบถึงกฎหมาย ระเบียบ และสิทธิหน้าที่อันพึงปฏิบัติซึ่งจะทำให้มีส่วนร่วมกับกรุงเทพมหานคร

มากยิ่งขึ้น

2. การดำเนินกิจกรรมร่วมกันของหน่วยงานกรุงเทพมหานคร หน่วยงานภาครัฐ และภาคเอกชนก่อให้เกิดความสัมพันธ์ที่ดีระหว่างประชาชนกับข้าราชการซึ่งจะนำไปสู่การสร้างเครือข่ายความร่วมมือให้กว้างขวางมากยิ่งขึ้น

3. สร้างภาพลักษณ์ที่ดีให้กับกรุงเทพมหานครในหลายด้าน เช่น การท่องเที่ยว ความปลอดภัยในชีวิตและทรัพย์สิน ฯลฯ ซึ่งเป็นการส่งเสริมให้กรุงเทพมหานครเป็นมหานครแห่งความสุขและมหานครแห่งอาเซียน

**11. การติดตามประเมินผล**

กองตรวจและปฏิบัติการพื้นที่ 1 สำนักเทศกิจ เป็นผู้รวบรวมผลการดำเนินการสรุปและประเมิน

ผลการดำเนินการและรายงานให้ผู้บังคับบัญชาทราบเป็นประจำทุกเดือน

ลงชื่อ ผู้เสนอโครงการ

(...............................................)

ลงชื่อ ผู้อนุมัติโครงการ

(...............................................)